Source: https://www.financnasprava.sk/sk/podnikatelia/dane/dan-z-pridanej-hodnoty
Timestamp: 2017-01-20 10:03:03+00:00

Document:
Daň z pridanej ho... - PFS
Mini One Stop Shop ako osobitná úprava pre vybrané služby [.pdf; 155 kB; nové okno]
Vyplnenie registračného tlačiva
Podanie registračného tlačiva
kedy je daňový subjekt povinný registrovať sa pre DPH,
kedy sa môže registrovať dobrovoľne,
aká je výška obratu,
aké sú lehoty na registráciu pre DPH,
o registrácii zo zákona,
o zábezpeke na daň,
nájdete v záložke Informovanie - Registračná povinnosť pre DPH.
Vzor registračného tlačiva je pre verejnosť k dispozícii na stránkach portálu v časti Žiadosť o registráciu, oznámenie zmien, žiadosť o zrušenie registrácie na daň z príjmov a daň z pridanej hodnoty - schválený vzor a na každom daňovom úrade.
Formulár registračného tlačiva si môžete:
vyplniť priamo vo Vašom počítači, kde si ho po vyplnení vytlačíte, alebo vytlačiť a ručne vyplniť, alebo
Vyplnené registračné tlačivo s prílohami môžete na miestne príslušný daňový úrad odoslať elektronicky, poštou alebo osobne doručiť do podateľne na daňovom úrade.
V prípade, že chcete podať registračné tlačivo elektronicky, musíte byť registrovaný a prihlásený na portáli FS a registrovaný na daňovom úrade. Zároveň musíte mať uzatvorenú dohodu o elektronickom doručovaní s daňovým úradom alebo kvalifikovaný elektronický podpis (KEP).
Ak v priebehu odosielania dôjde k výpadku spojenia, t.j. nie je možné doručiť do elektronickej podateľne registračné tlačivo z dôvodov na strane správcu dane, lehota na jeho podanie bude zachovaná, ak bude doručené najbližší nasledujúci pracovný deň po odstránení prekážok na strane správcu dane.
Podanie daňové priznania
Daňové priznanie k dani z pridanej hodnoty podáva ten, komu to vyplýva z ustanovenia § 78 zákona o DPH. Podáva sa na tlačive, ktorého vzor ustanovuje Ministerstvo financií SR opatrením, ktoré uverejňuje vo Finančnom spravodajcovi. Vzor tlačiva daňového priznania k dani z pridanej hodnoty je uvedený v prílohe uvedeného opatrenia. Oznámenie o vydaní opatrenia je uverejňované v Zbierke zákonov.
Vyplnenie tlačiva daňového priznania pre daň z pridanej hodnoty bude trvať len niekoľko minút. Na vyplnenie použite formulár vydaný Opatrením MF SR č. MF/23118/2011-73. Tlačivo daňového priznania pre daň z pridanej hodnoty má 2 strany.
vyplniť priamo vo Vašom počítači a pomocou kvalifikovaného elektronického podpisu (KEP) alebona základe dohody o elektronickom doručovaní podať elektronicky. Prílohy môžete podať elektronicky, avšak aj inak ako elektronickými prostriedkami,keďže daňový subjekt nemá povinnosť prílohy zasielať elektronicky.
Formulár elektronického daňového priznania k dani z pridanej hodnoty nájdete na PFS:
https://pfseform.financnasprava.sk/Formulare/eFormVzor/DP/form.197.html
Údaje o osobe budú predvyplnené len vtedy, ak ste registrovaný a prihlásený na portáli FS a zároveň registrovaný na daňovom úrade.
Daňové priznanie sa podáva v lehotách určených zákonom o DPH.
Vyplnené daňové priznanie môže daňový subjekt na daňový úrad odoslať elektronicky, poštou alebo osobne doručiť do podateľne na daňovom úrade.
Povinnosť doručovať podania elektronickými prostriedkami finančnej správe má podľa § 14 daňového poriadku od 1.1.2014:
a) daňový subjekt, ktorý je platiteľom dane z pridanej hodnoty,b) daňový poradca za daňový subjekt, ktorého zastupuje pri správe daní,c) advokát za daňový subjekt, ktorého zastupuje pri správe daní,d) zástupca neuvedený v písmenách b) a c) za daňový subjekt, ktorý je platiteľom dane z pridanej hodnoty, ktorého zastupuje pri správe daní.
V prípade, že daňový subjekt má povinnosť, resp. chce podať daňové priznanie elektronicky, musí byť registrovaný a prihlásený na portáli FS a registrovaný na daňovom úrade. Zároveň musí mať uzatvorenú dohodu o elektronickom doručovaní s daňovým úradom alebo kvalifikovaný elektronický podpis (KEP).
Opravné daňové priznanie je možné podať do lehoty na podanie daňového priznania a dodatočné daňové priznanie sa podáva po lehote na podanie daňového priznania.
Súhrnný výkaz podáva ten, komu to vyplýva z ustanovenia § 80 zákona o DPH. Podáva sa na tlačive, ktorého vzor je ustanovený Opatrením MF SR č. MF/500/2009, elektronickými prostriedkami najneskôr do 25 dní po skončení obdobia, za ktoré je povinnosť podať súhrnný výkaz. Súhrnný výkaz musí byť podpísaný kvalifikovaným elektronickým podpisom (KEP) alebo podpísaný na základe písomnej dohody o elektronickom doručovaní s daňovým úradom.
Formulár elektronického súhrnného výkazu k dani z pridanej hodnoty nájdete na PFS:
https://pfseform.financnasprava.sk/Formulare/eFormVzor/DP/form.155.html
Opravný súhrnný výkaz sa podáva do lehoty na podanie súhrnného výkazu a dodatočný súhrnný výkaz sa podáva po lehote na podanie súhrnného výkazu.
Platiteľ je povinný podať kontrolný výkaz elektronickými prostriedkami za každé zdaňovacie obdobie, za ktoré je povinný podať daňové priznanie, do 25 dní po skončení zdaňovacieho obdobia.
Platiteľ nie je povinný podať kontrolný výkaz za zdaňovacie obdobie, za ktoré podáva daňové priznanie, v ktorom:
je povinný uviesť len údaje o dodaní tovaru oslobodeného od dane podľa § 43 alebo § 47 alebo údaje o dodaní tovaru podľa § 45 a súčasne v ktorom neuvádza údaje o odpočítaní dane alebo uvádza len odpočítanie dane podľa § 49 ods. 2 písm. d) zákona o DPH.
Platiteľ uvedie údaje v kontrolnom výkaze v členení podľa vzoru ustanoveného Opatrením Ministerstva financií Slovenskej republiky č. MF/007241/2016-731. Formulár elektronického kontrolného výkazu k dani z pridanej hodnoty nájdete na PFS:
https://pfseform.financnasprava.sk/Formulare/eFormVzor/DP/form.359.html
Opravný kontrolný výkaz sa podáva do lehoty na podanie kontrolného výkazu a dodatočný kontrolný výkaz sa podáva po lehote na podanie kontrolného výkazu.
Poučenia na vyplnenie formulárov k dani z pridanej hodnoty nájdete na PFS:
https://www.financnasprava.sk/sk/elektronicke-sluzby/verejne-sluzby/katalog-danovych-a-colnych/katalog-pouceni
Ak v priebehu odosielania dôjde k výpadku spojenia, t.j. nie je možné doručiť do elektronickej podateľne tlačivo daňového priznania, súhrnného výkazu alebo kontrolného výkazu z dôvodov na strane správcu dane, lehota na jeho podanie bude zachovaná, ak bude doručené najbližší nasledujúci pracovný deň po odstránení prekážok na strane správcu dane.
Spôsoby úhrady daňovej povinnosti
Splatnosť vlastnej daňovej povinnosti je do 25 dní po skončení zdaňovacieho obdobia, v ktorom vznikla vlastná daňová povinnosť.
Splatnosť daňovej povinnosti, ktorá vznikla osobe, ktorá nie je platiteľom, je do 25 dní po skončení kalendárneho mesiaca.
Splatnosť daňovej povinnosti, ktorá vznikla osobe, ktorá nie je registrovaná pre DPH, z nadobudnutia nového dopravného prostriedku z iného členského štátu, je do 7 dní od nadobudnutia nového dopravného prostriedku.
Daňová povinnosť sa platí na číslo účtu:
500240-OUD/8180
Za január 2017 je variabilný symbol 1100012017
Za I. štvrťrok 2017 je variabilný symbol 1100412017.
Podrobnejšie informácie o spôsobe označovania platby sú uvedené vo Vyhláške MF SR č. 378/2011 Z. z. o spôsobe označovania platby dane v znení neskorších predpisov.
Daňovú povinnosť je možné uhradiť bezhotovostným prevodom z účtu vedeného v banke na príslušný účet správcu dane (za deň platby sa považuje deň, keď bola platba odpísaná z účtu daňového subjektu) alebo v hotovosti poštovým poukazom na príslušný účet správcu dane (za deň platby sa považuje deň, keď pošta hotovosť prijala).
Ak v zdaňovacom období vznikne platiteľovi nadmerný odpočet, odpočíta platiteľ nadmerný odpočet od vlastnej daňovej povinnosti v nasledujúcom zdaňovacom období okrem prípadu, ak platiteľ dane spĺňa podmienky na skoršie vrátenie nadmerného odpočtu podľa § 79 ods. 2 zákona o DPH.
Ak platiteľovi vznikne nadmerný odpočet v poslednom zdaňovacom období, v ktorom prestal byť platiteľom, nadmerný odpočet daňový úrad vráti do 30 dní od uplynutia lehoty na podanie daňového priznania za toto zdaňovacie obdobie.
Ak platiteľ nemôže odpočítať nadmerný odpočet od vlastnej daňovej povinnosti v nasledujúcom zdaňovacom období, daňový úrad vráti neodpočítaný nadmerný odpočet alebo jeho neodpočítanú časť do 30 dní od podania daňového priznania za zdaňovacie obdobie nasledujúce po zdaňovacom období, v ktorom nadmerný odpočet vznikol alebo do 30 dní od uplynutia lehoty na podanie daňového priznania, ak platiteľ nebol povinný podať daňové priznanie za zdaňovacie obdobie nasledujúce po zdaňovacom období, v ktorom nadmerný odpočet vznikol.
Ak platiteľ dane spĺňa podmienky na skoršie vrátenie nadmerného odpočtu, ktorými sú:
zdaňovacím obdobím platiteľa je kalendárny mesiac
platiteľ nemal v období 6 kalendárnych mesiacov pre skončením kalendárneho mesiaca, v ktorom nadmerný odpočet vznikol, daňové nedoplatky a colné nedoplatky voči daňovému a colnému úradu a nedoplatky na povinných odvodoch poistného v súhrne viac ako 1 000 eur,
daňový úrad vráti nadmerný odpočet do 30 dní od uplynutia lehoty na podanie daňového priznania za zdaňovacie obdobie, v ktorom nadmerný odpočet vznikol, ak platiteľ v daňovom priznaní vyznačí túto skutočnosť.
Dátum poslednej aktualizácie informačného obsahu: 2. 1. 2017

References: § 78
 § 14
 § 80
 § 43
 § 47
 § 45
 § 49
 § 79